Diari Oficial de la Generalitat Valenciana


Sumari del DOGV 9502, del 31-12-2022 (2022/12403)

RESOLUCIÓ de 20 de desembre del 2022, de la Presidència de l'Acadèmia Valenciana de la Llengua, per la qual es convoca el procés excepcional d'estabilització pel sistema de concurs de mèrits previst en la Llei 20/2021, de 28 de desembre, de mesures urgents per a la reducció de la temporalitat en l'ocupació pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9502

Data del DOGV
:   31-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12356


Data del document
:   20-12-2022

Organisme emissor
:   Acadèmia Valenciana de la Llengua

Tipus de document
:   Resolució

Anàlisi jurídica

 Descriptors 

:   * concurs administratiu
    * concurs administratiu

RESOLUCIÓ de 20 de desembre del 2022, de la Presidència de l'Acadèmia Valenciana de la Llengua, per la qual es convoca el procés excepcional d'estabilització pel sistema de concurs de mèrits previst en la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
  
 [2022/12318]  
La Llei 20/2021, de 28 de desembre, de mesures urgents per a la reducció de la temporalitat en l'ocupació pública, establix que les convocatòries dels concursos de mèrits adreçats a reduir la temporalitat en l'ocupació pública han de publicar-se abans del 31 de desembre del 2022 i la data límit d'acabament de tots els processos d'estabilització ha de tindre lloc abans del 31 de desembre del 2024.  
Per mitjà de l'Acord de 5 d'agost del 2022, del Consell, es va ratificar l'acord de la Mesa Sectorial de Funció Pública per al desenvolupament de l'oferta d'ocupació pública per a la reducció de la temporalitat en l'ocupació pública que aprova el Decret 69/2022, de 27 de maig, del Consell. Aquest acord fixa els criteris que han de regir en aquests convocatòries.  
D'altra banda, l'article 32 de la Llei 7/1998, de 16 de setembre, de Creació de l'Acadèmia Valenciana de la Llengua, establix que el personal que haja de prestar serveis en l'AVL es regirà pel règim jurídic aplicable al personal al servei de la Generalitat.  
En compliment de l'Acord de 3 de juny del 2022, del Ple de l'Acadèmia Valenciana de la Llengua, pel qual es complix la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i de conformitat amb l'atribució a la Presidència que efectua l'article 19 de la Llei 7/1998, de 16 de setembre, de Creació de l'Acadèmia Valenciana de la Llengua, resolc:  
  
  
Primer  
Convocar el procés selectiu per a cobrir, pel sistema de concurs de mèrits, les 4 places indicades en l'annex I.  
  
Segon  
La present resolució es regirà, en tot allò que resulte d'aplicació, pels criteris establits en l'Acord de 5 d'agost del 2022, del Consell, pel qual es ratifica l'acord de la Mesa Sectorial de Funció Pública per al desenvolupament de l'oferta d'ocupació pública per a la reducció de la temporalitat en l'ocupació pública que aprova el Decret 69/2022, de 27 de maig, del Consell (DOGV 9408, 19.08.2022), adaptats a les peculiaritats de la institució.  
  
Bases de les convocatòries  
  
1. Objecte de les convocatòries  
1.1. Les presents convocatòries tenen per objecte la selecció de personal, mitjançant el sistema de concurs de mèrits, per a cobrir les 4 places detallades en l'annex I.  
1.2. De conformitat amb la lletra f) de l'apartat 2 de l'article 61 de la LFPV, la distribució percentual dels sexes en el cos i, si és el cas, escala, agrupació professional funcionarial, agrupació de llocs de treball o grup professional objecte de les presents convocatòries, en la data de publicació de la corresponent oferta, és conforme al detall de l'annex II.  
  
  
2. Condicions generals de les persones aspirants  
2.1. Per a l'admissió a aquest procés selectiu, serà necessari complir els requisits següents:  
2.1.1. Nacionalitat: tindre la nacionalitat espanyola o d'un estat membre de la Unió Europea, o d'algun estat al qual siga aplicable la llibertat de circulació de treballadors. Independentment de la seua nacionalitat, el o la cònjuge de les persones de nacionalitat espanyola i de les nacionals d'altres estats membres de la Unió Europea, i quan així ho preveja el corresponent tractat, el o la cònjuge dels nacionals d'algun estat en els quals siga aplicable la llibertat de circulació dels treballadors, sempre que no estiguen separats de dret.  
Així mateix, i amb les mateixes condicions que els cònjuges, podran participar els seus descendents i els dels seus cònjuges, menors de vint-i-un anys o majors d'aquesta edat que visquen a les seues expenses.  
2.1.2. Edat: tindre complits setze anys i no haver arribat a l'edat de jubilació.  
2.1.3. Estar en possessió del títol especificat en l'annex I per a cadascun dels cossos, escales o agrupació professional funcionarial convocats, o complides les condicions per a obtindre'ls abans de l'acabament del termini de presentació de sol·licituds, i tindre el certificat que ho acredite.  
No obstant això, de conformitat amb el que establix l'apartat 2 de la disposició derogatòria única de la LFPV, fins que no finalitzen els procediments selectius previstos en aquesta disposició, es manté vigent la disposició transitòria quinze de la Llei 10/2010, de 9 de juliol, d'ordenació i gestió de la funció pública valenciana, i l'excepció prevista en aquella s'estén als procediments selectius corresponents a les ofertes d'ocupació pública dels exercicis 2017-2021 i els processos d'estabilització d'ocupació temporal regulats en la Llei 20/2021, de 28 de desembre, de mesures urgents per a la reducció de la temporalitat.  
  
Les persones aspirants amb titulacions obtingudes en l'estranger hauran d'estar en possessió de la corresponent credencial d'homologació o, si és el cas, del corresponent certificat d'equivalència. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
2.1.4. Capacitat: posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques.  
2.1.5. Habilitació: no haver sigut separada o separat, o haver-se revocat el seu nomenament com a personal funcionari interí, amb caràcter ferm, mitjançant procediment disciplinari, d'alguna administració pública o òrgan constitucional o estatutari, ni trobar-se inhabilitats per sentència ferma per a l'exercici de qualssevol funcions públiques o d'aquelles pròpies del cos, agrupació professional funcionarial o escala objecte de les convocatòries. En el cas de personal laboral, no trobar-se inhabilitada o inhabilitat per sentència ferma o a conseqüència d'haver sigut acomiadats disciplinàriament de manera procedent, per a exercir funcions similars a les pròpies de la categoria professional a la qual es pretén accedir.  
Tractant-se de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
2.2. Les condicions per a l'admissió per al procés selectiu s'han de reunir en el moment de l'acabament del termini de presentació de sol·licituds i s'han de mantindre durant tot el procés selectiu fins al moment de la presa de possessió.  
2.3. L'administració podrà requerir, en qualsevol moment, les persones aspirants a fi que acrediten el compliment dels requisits exigits per a la seua participació, així com la veracitat de qualsevol dels documents que hagen d'aportar en aquest procés selectiu.  
Si els requisits no foren acreditats o els documents no foren aportats en el termini dels deu dies hàbils següents a la notificació del requeriment, la persona aspirant podrà quedar exclosa del procés selectiu.  
  
2.4. No podrà participar en aquest procediment selectiu el personal que ja tinga la condició de funcionari de carrera del mateix cos, escala o agrupació professional funcionarial al qual s'opta de l'Administració de la Generalitat o de l'equivalent en les institucions de la Generalitat.  
  
  
3. Forma i termini de presentació de sol·licituds  
3.1. Els aspirants han de presentar una sol·licitud per cada convocatòria de cadascun dels cossos, escales i/o agrupació professional funcionarial en la qual vullguen participar conforme al detall indicat en l'annex I.  
3.2. El termini per a la presentació de sol·licituds s'iniciarà a les 9.00 h del dia 01.01.2023 fins a les 23.59 h del dia 31.01.2023.  
3.3. Les sol·licituds s'han de presentar en el registre electrònic de l'Acadèmia Valenciana de la Llengua (https://www.avl.gva.es/seuelectronica) per mitjà del tràmit «Sol·licitud d'assumptes diversos». Caldrà presentar una sol·licitud per cada una de les convocatòries en les quals desitge inscriure's. A la sol·licitud telemàtica s'adjuntarà en PDF el formulari de l'annex IV degudament omplit. El formulari en versió editable estarà disponible en el web de l'AVL, apartat «Convocatòries».  
3.4. És necessari disposar d'un certificat digital de firma electrònica d'entre els admesos per la Seu Electrònica de l'Acadèmia Valenciana de la Llengua.  
3.5. La presentació electrònica requerirà el compliment successiu dels passos següents:  
a) Utilitzar el tràmit electrònic: «Sol·licitud d'assumptes diversos».  
b) Adjuntar el formulari de l'annex IV, prèviament omplit.  
  
c) El registre electrònic de la sol·licitud.  
3.6. No seran admeses i, consegüentment, quedaran excloses del procés selectiu aquelles persones que no hagen registrat la sol·licitud electrònicament, sense perjuí del que indica el paràgraf següent.  
  
Quan, per motius tècnics no imputables a les persones interessades a participar en el present procediment selectiu, no fora possible completar el procés de firma i registre de la sol·licitud de manera electrònica i, consegüentment, no figuren en la relació provisional de persones admeses i excloses del procés selectiu, aquelles hauran d'esmenar la seua sol·licitud en la forma prevista en la base 5.3 d'aquesta resolució.  
3.7. La presentació de la sol·licitud comporta la declaració responsable relativa al compliment dels requisits de les convocatòries.  
3.8. Si alguna persona aspirant és nomenada durant el transcurs d'aquest procés selectiu personal funcionari de carrera del mateix cos, escala o agrupació professional funcionarial a què opta, la Comissió de Selecció en farà la substitució en la relació de persones aprovades i amb l'ordre de prelació que constara en el llistat corresponent.  
  
  
4. Taxa per admissió i forma de pagament  
Aquest procés selectiu no comporta el cobrament de taxes.  
  
5. Admissió de les persones aspirants  
5.1. Les persones aspirants quedaran vinculades a les dades que hagen fet constar en les seues sol·licituds, i només poden sol·licitar-ne la modificació mitjançant un escrit motivat, dins del termini establit en la base 3 per a la presentació de sol·licituds.  
5.2. Acabat el termini de presentació de sol·licituds, la Presidència dictarà resolució, que es publicarà en el Diari Oficial de la Generalitat Valenciana, que contindrà la relació provisional de persones admeses i excloses per a participar en el concurs de mèrits.  
El fet de constar en la llista de persones admeses no implica el reconeixement a les persones interessades que es complixen els requisits per a participar en aquests convocatòries.  
5.3. Les persones aspirants podran, en cas d'error, exclusió o de no figurar en la relació provisional de persones admeses i excloses, esmenar electrònicament els defectes en què hagen incorregut en la seua sol·licitud, o realitzar les al·legacions que consideren convenients en el termini de deu dies hàbils, comptats a partir de l'endemà de la publicació de la resolució a què es referix la base anterior, d'acord amb el que establix l'article 68 de la Llei 39/2015, d'1 d'octubre, del procediment administratiu comú de les administracions públiques.  
A aquest efecte, hauran de seguir les instruccions que s'indiquen en la resolució per la qual es publique la relació provisional d'admesos i exclosos. Especialment, aquelles persones aspirants que no hagen pogut completar la presentació i registre de la seua sol·licitud electrònicament per motius tècnics, tal com preveu la base 3, hauran d'annexar, en tot cas, un justificant de l'intent de la presentació i registre de la sol·licitud o la sol·licitud, realitzats dins del termini previst en la base 3 per a la presentació de sol·licituds.  
5.4. En tot cas, a fi d'evitar errors i, en el supòsit de produir-se'n, per a possibilitar la seua esmena dins del termini i en la forma escaient, les persones aspirants han de comprovar que no figuren en la relació provisional de persones excloses i, a més, que les seues dades personals i altres circumstàncies consignades en la sol·licitud consten correctament en les relacions de persones admeses.  
5.5. Transcorregut el termini anterior, vistes les al·legacions i, si és el cas, esmenats els defectes, es dictarà una resolució que eleve a definitiva la relació de persones admeses i excloses del procés selectiu, que es publicarà en el Diari Oficial de la Generalitat Valenciana.  
  
6. Procés selectiu  
6.1. Només podran participar en el concurs de mèrits les persones que consten en el llistat definitiu de persones admeses. Els mèrits al·legats hauran d'haver sigut obtinguts fins al 31.01.2023, inclòs, i únicament es computaran fins a eixe moment.  
6.2. A les persones incloses en els llistats mencionats, se'ls concedirà un termini de 10 dies hàbils perquè adjunten un formulari que se'ls facilitarà, en el qual detallaran els mèrits de què disposen. A més, caldrà adjuntar tots aquells documents acreditatius dels mèrits declarats en aquest, ajustant-se als previstos en l'annex III. Si els mèrits que s'al·leguen ja consten en els expedients del personal al servei de l'Acadèmia Valenciana de la Llengua, únicament serà necessari mencionar-los en el formulari, sense aportar els documents corresponents. Només es valoraran els mèrits al·legats en el formulari.  
  
6.3. El procediment selectiu per a la cobertura de les places convocades serà l'excepcional de concurs, la realització del qual s'ajustarà a les particularitats següents:  
a) Es desenvoluparà en una única fase de valoració de mèrits.  
b) Només es valoraran els mèrits al·legats i acreditats dins del termini i en la forma escaient pels aspirants.  
c) Els aspirants seran ordenats de major a menor puntuació i d'acord amb l'ordre de prelació resultant de l'aplicació de la base 7.1 d'aquesta resolució.  
d) La superació del procés selectiu es declararà en nombre idèntic al de places convocades.  
e) Els aspirants que no acrediten cap mèrit seran exclosos del procés selectiu.  
f) D'aquest procés no es derivarà la constitució de borsa d'ocupació per al nomenament temporal de funcionaris interins.  
6.4. La valoració dels mèrits es realitzarà d'acord amb el barem establit en l'annex III de la convocatòria.  
6.5. Puntuació final del procés selectiu  
La puntuació màxima del procés selectiu serà de 100 punts, que es distribuiran d'acord amb el barem que figura en l'annex III.  
La puntuació final del procés selectiu s'obtindrà del total de punts obtingut en el barem.  
A continuació es configuraran les llistes que corresponguen, d'acord amb els llocs oferits en la base 1, distribuïdes segons el cos, escala o agrupació professional funcionarial, ordenades per puntuació de major a menor, que s'interrompran quan el nombre de persones incloses en elles coincidisca amb el nombre de llocs convocats. Aquests constituiran les relacions definitives de les persones aprovades a l'efecte de ser nomenades personal funcionari de carrera.  
  
7. Sistema de qualificació  
7.1. Finalitzada la valoració dels mèrits se sumarà el total de punts obtinguts i s'ordenarà els aspirants per la puntuació global obtinguda, de major a menor. Quan la puntuació global obtinguda per dos o més aspirants fora igual, s'aplicaran els criteris de desempat següents.  
  
En primer lloc, a favor de la persona amb major antiguitat en el cos, escala o agrupació professional funcionarial convocat. Si persistira l'empat, per la major puntuació obtinguda en els diferents apartats del barem del concurs, pel mateix ordre en què figuren enumerats, és a dir:  
  
1r. Experiència (sumades, si és el cas, les puntuacions obtingudes en els diversos subapartats)  
2n. Exàmens aprovats  
3r. Titulacions acadèmiques  
4t. Coneixements de valencià  
5t. Coneixement d'idiomes comunitaris  
6t. Formació  
En cas de persistir l'empat, si fora entre persones de diferent sexe, es dirimirà a favor del sexe femení, en cas que estiga infrarepresentat dins del col·lectiu de persones que formen part del cos objecte de la convocatòria en la data de la seua publicació.  
Si encara persistira l'empat, es dirimirà a favor de les persones amb diversitat funcional i, en cas d'existir empat entre elles, a favor de la que major grau de discapacitat presente.  
Finalment, si encara persistira l'empat, aquest es dirimirà per ordre alfabètic del primer cognom de les persones aspirants empatades. Aquest ordre s'iniciarà per la lletra Q segons el resultat del sorteig fet el 18 d'octubre del 2022 (DOGV 9454, 21.10.2022).  
7.2. La Comissió de Selecció no podrà declarar que ha superat el procés un nombre d'aspirants superior al de places convocades.  
  
8. Llistes del procés selectiu  
8.1. Realitzada la valoració dels mèrits, la Comissió de Selecció publicarà les llistes provisionals de baremació de mèrits, amb la puntuació obtinguda i desglossada en els diferents apartats del barem, i es concedirà un termini de deu dies hàbils perquè formulen les reclamacions que estimen pertinents en relació amb la baremació.  
8.2. Resoltes les possibles reclamacions, la Comissió de Selecció, mitjançant un anunci, publicarà les llistes definitives amb la puntuació obtinguda, desglossada en els diferents apartats del barem. Aquesta publicació servirà de notificació a les persones interessades, així com la relació definitiva de persones aprovades per ordre de puntuació total a què es referix la base 6.5.  
En cap cas, la Comissió de Selecció podrà declarar que ha superat el procés selectiu un nombre de persones superior al de llocs de treball convocats en cada cos, escala o agrupació professional funcionarial, tenint en compte el que es preveu en les bases 1 i 10 de la present resolució.  
  
9. Relació definitiva i presentació de documents  
9.1. La Comissió de Selecció elevarà a la Presidència, per a la seua publicació en el Diari Oficial de la Generalitat Valenciana, les llistes definitives de persones aprovades per ordre de puntuació total, perquè en el termini de deu dies hàbils, comptats des de l'endemà de la publicació, aporten davant de la Secretaria General Administrativa els documents següents:  
a) Fotocòpia del DNI o NIE.  
b) Fotocòpia autenticada del títol acadèmic exigible segons el que s'establix en la base 2.1.3 de la resolució, o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes en l'estranger, una fotocòpia autenticada de la credencial d'homologació o, si és el cas, del corresponent certificat d'equivalència. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
c) Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm, mitjançant procediment disciplinari, d'alguna administració pública o òrgan constitucional o estatutari, ni trobar-se inhabilitats per sentència ferma per a l'exercici de qualssevol funcions públiques o d'aquelles pròpies del cos, agrupació professional funcionarial o escala objecte de les convocatòries. En el cas del personal laboral, no trobar-se inhabilitada o inhabilitat per sentència ferma o a conseqüència d'haver sigut acomiadats disciplinàriament de manera procedent, per a exercir funcions similars a les pròpies de la categoria professional a la qual es pretén accedir.  
Tractant-se de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
d) Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.  
9.2. Les persones que en la data de presentació de la documentació requerida estiguen en actiu en l'Acadèmia Valenciana de la Llengua només hauran de justificar els apartats que no estiguen acreditats en els seus expedients personals, i únicament hauran de manifestar-ho per escrit davant de la Secretaria General Administrativa, sense aportar la documentació corresponent.  
9.3. Les persones seleccionades que, dins del termini indicat i excepte casos de força major, no presenten la documentació acreditativa dels punts indicats, o que es deduïra d'aquesta que no tenen algun dels requisits exigits, no podran ser nomenades personal de l'Acadèmia Valenciana de la Llengua, sense perjudici de la responsabilitat en què pogueren haver incorregut per falsedat en les seues sol·licituds de participació.  
9.4. No obstant el que es disposa en els apartats anteriors, d'acord amb el que establix l'article 28 de la Llei 39/2015, l'òrgan gestor del procés selectiu podrà verificar la realitat de les dades declarades i la veracitat dels documents aportats o, si és el cas, recaptar-les electrònicament a través de les seues xarxes corporatives o d'una consulta a les plataformes d'intermediació de dades o altres sistemes electrònics habilitats a aquest efecte, llevat que la persona interessada manifeste expressament que no presta el seu consentiment.  
  
10. Nomenament com a personal funcionari de carrera  
Transcorregut el termini de presentació de la documentació, es dictarà una resolució, que es publicarà en el Diari Oficial de la Generalitat Valenciana, de nomenament com a personal funcionari de carrera del cos, escala o agrupació professional funcionarial convocat, amb l'adjudicació prèvia d'un lloc de treball d'acord amb la puntuació obtinguda.  
Amb la finalitat d'assegurar la cobertura de les places convocades, quan es produïsquen renúncies de les persones seleccionades abans del seu nomenament o presa de possessió, o en el cas que aquests no compliren els requisits de la base 9 anterior, l'òrgan convocant podrà requerir de la Comissió de Selecció una relació complementària de les persones que seguisquen a les proposades, per al seu possible nomenament com a personal funcionari de carrera.  
  
11. Comissió de Selecció  
11.1. La Comissió de Selecció designada per a dur a terme el procés selectiu corresponent a la present resolució, estarà integrada per cinc persones que ostentaran la titularitat de la presidència, la secretaria i tres vocalies, i s'hauran de designar les persones suplents.  
11.2. La relació nominal de les persones que integren la Comissió de Selecció serà publicada amb anterioritat a la iniciació de la valoració de mèrits del procés selectiu, mitjançant resolució que es publicarà en la forma prevista en la base 12 i en el Diari Oficial de la Generalitat Valenciana.  
11.3. La Comissió de Selecció podrà sol·licitar la designació de personal col·laborador de caràcter administratiu o de personal col·laborador de suport tècnic que estime oportuns per a l'adequat desenvolupament del procés selectiu.  
11.4. Correspon a la Comissió de Selecció exercir les funcions relatives a la baremació dels mèrits al·legats i, en general, adoptar totes les mesures que siguen necessàries amb vista al correcte desenvolupament del procés selectiu.  
11.5. Les persones integrants de la Comissió de Selecció, així com el personal col·laborador de suport tècnic, s'hauran d'abstindre de participar-hi i podran ser recusades per les persones interessades quan hi concórreguen circumstàncies de les previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
Així mateix, s'hauran d'abstindre de participar-hi les persones integrants de la Comissió de Selecció que hagueren fet tasques de preparació de persones aspirants en els cinc anys anteriors a la publicació d'aquesta resolució.  
11.6. A l'efecte de comunicacions i de qualsevol altra incidència, la Comissió de Selecció tindrà la seu en l'Acadèmia Valenciana de la Llengua, avinguda de la Constitució, 284, 46581 València.  
11.7. A l'efecte de gratificacions i indemnitzacions, la Comissió de Selecció i el personal col·laborador a què fa referència l'apartat 3, es regiran pel que es disposa en el Decret 24/1997, d'11 de febrer, del Consell, sobre indemnitzacions per raó del servei i gratificacions per serveis extraordinaris.  
11.8. El funcionament de la Comissió de Selecció s'adaptarà al que establix la Llei 40/2015, d'1 d'octubre, de règim jurídic del sector públic, i altra normativa vigent, amb subjecció, quant al desenvolupament i execució del procediment selectiu, a les resolucions i instruccions dictades per l'òrgan gestor, així com als protocols establits a l'efecte de garantir la transparència.  
  
12. Publicitat  
Totes les resolucions que siguen dictades per l'òrgan competent, així com els acords i/o notes informatives emesos per la Comissió de Selecció, es publicaran en el web de l'Acadèmia Valenciana de la Llengua, apartat «Convocatòries» (https://www.avl.gva.es/web/convocatories/convocatories).  
  
13. Recursos  
La present convocatòria i tots els actes administratius que es dicten en el desenvolupament del procés selectiu posen fi a la via administrativa. Contra aquests es podrà interposar, potestativament, un recurs de reposició en el termini d'un mes comptat des de l'endemà de publicar-se en el Diari Oficial de la Generalitat Valenciana, davant del mateix òrgan que ha dictat l'acte contra el qual es recorre, d'acord amb el que disposen els articles 123 i 124, de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de publicar-se en el Diari Oficial de la Generalitat Valenciana, segons el que establixen els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que les persones interessades en puguen fer ús, si és el cas, de qualsevol altre que estimen procedent.  
  
València, 20 de desembre del 2022.- La presidenta: Verònica Cantó Doménech.   
  
  
ANNEX I  
  
SECTOR ADMINISTRACIÓ GENERAL  
  
Convocatòria 1/2022  
Cos: C2-01-01, auxiliar d'administració de l'AVL. Escala auxiliar de gestió de l'AVL.  
Places: 1  
Requisits titulació: títol graduat en Educació Secundària Obligatòria i certificat nivell C1 de coneixement del valencià de la JQCV o qualsevol altre equivalent segons la normativa vigent.  
  
SECTOR ADMINISTRACIÓ ESPECIAL  
  
Convocatòria 2/2022  
Cos: A1-07, superior tècnic de traducció i interpretació lingüística de l'AVL.  
Places: 1  
Requisit titulació: títol universitari de grau o bé llicenciatura, enginyeria superior o arquitectura i certificat nivell C2 de coneixement del valencià de la JQCV o qualsevol altre equivalent segons la normativa vigent.  
  
Convocatòria 3/2022  
Cos: A2-03, superior de gestió de promoció lingüística de l'AVL.  
Places: 2  
Requisit titulació: títol universitari de grau o bé diplomatura, enginyeria tècnica o arquitectura tècnica i certificat de nivell C2 de coneixements de valencià de la JQCV o qualsevol altre equivalent segons la normativa vigent.  
  
  
  
ANNEX II  
Distribució percentual del funcionariat per sexes  
  
Funcionariat de carrera Hòmens  
% Dones  
% Nombre  
total  
Cos auxiliar d'administració. Escala auxiliar de gestió. 50 50 2  
Cos superior tècnic de traducció i interpretació lingüística. 100 0 1  
Cos superior de gestió de promoció lingüística. 42,86 57,14 7  
  
  
  
ANNEX III  
Barem concurs  
  
En el concurs a què es referix la base 6.5 de la present resolució, la valoració dels mèrits s'efectuarà d'acord amb el barem següent:  
  
a) Experiència: màxim 60 punts  
a.1) Experiència en llocs de treball de naturalesa funcionarial/laboral de l'Acadèmia Valenciana de la Llengua les competències dels quals siguen d'igual grup/subgrup de titulació, i amb funcions corresponents a les del cos i escala o agrupació professional funcionarial convocada: 0,32 punts per mes treballat.  
a.2) Experiència en llocs de treball de l'Acadèmia Valenciana de la Llengua, que siguen diferents als previstos en l'apartat a.1): 0,11 punts per mes treballat.  
a.3) Experiència en llocs de treball de naturalesa funcionarial/laboral d'altres administracions públiques que siguen d'igual grup/subgrup de titulació i amb funcions corresponents als del cos i escala o agrupació professional funcionarial convocada: 0,08 punts per mes treballat.  
  
L'experiència s'acreditarà mitjançant certificació oficial de l'òrgan competent.  
En cap cas, la puntuació màxima a aconseguir, per experiència, podrà superar els 60 punts.  
b) Altres mèrits: màxim 40 punts.  
b.1) Exàmens aprovats en processos selectius de l'Acadèmia Valenciana de la Llengua del mateix cos i escala o agrupació professional funcionarial que el convocat, convocats en els 10 anys anteriors a aquesta convocatòria o en els processos selectius de les tres últimes convocatòries, quan no haguera hagut almenys tres processos selectius d'eixa categoria en els últims 10 anys: 4 punts per examen fins a un màxim de 12 punts.  
En aquelles proves selectives en les quals l'examen es dividisca en dos o més parts, únicament tindrà la consideració d'examen aprovat, aquell en el qual s'hagen superat totes les parts.  
Es comprovarà d'ofici la superació dels exercicis quan siga necessari. No és necessari al·legar-los ni acreditar-los.  
b.2) Titulacions acadèmiques oficials iguals o superiors a l'exigida en la convocatòria per a l'accés, exclosa aquesta: 4 punts per cada titulació fins a un màxim de 8 punts.  
b.3) Coneixement del valencià: fins a un màxim de 15 punts.  
El coneixement del valencià es valorarà fins a un màxim de 15 punts, amb acreditació prèvia d'estar en possessió del corresponent certificat expedit o homologat per la Junta Qualificadora de Coneixements de Valencià, segons l'escala següent:  
Coneixement oral o A2: 3 punts  
Grau elemental o B1: 6 punts  
Nivell B2: 9 punts  
Grau mitjà o C1: 12 punts  
Grau superior o C2: 15 punts  
La valoració dels coneixements de valencià s'efectuarà puntuant exclusivament el nivell més alt obtingut i es restaran els punts que corresponguen al nivell de coneixements exigit com a requisit.  
b.4) Coneixement d'idiomes comunitaris: fins a un màxim de 4 punts.  
Es valorarà el coneixement de llengües oficials de la Unió Europea, diferents de la llengua castellana segons els nivells especificats, que s'ha d'acreditar documentalment mitjançant títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, de 17 de maig, del Consell, pel qual s'establix un sistema de reconeixement de la competència en llengües estrangeres a la Comunitat Valenciana, tenint en compte les seues modificacions posteriors per ordre de la conselleria competent en matèria d'educació.  
El coneixement de l'idioma comunitari es valorarà fins a un màxim de 4 punts, per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc Europeu Comú de Referència (nivell bàsic, nivell intermedi i nivell avançat), segons l'escala que es detalla en la taula adjunta al present punt.  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris. Les equivalències entre els ensenyaments regulats pel Reial decret 967/1988, de 2 de setembre, i les regulades pels reials decrets 944/2003 i 1.629/2006, de 29 de desembre (Llei orgànica 2/2006, de 3 de maig), i per la disposició final 1a del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula adjunta al present punt.  
  
b.5) Formació: fins a un màxim de 10 punts pels cursos de formació, rebuts o impartits, que hagen sigut convocats, gestionats o homologats per centres de formació de personal empleat públic, dins del marc dels acords de formació per a l'ocupació de les administracions públiques. Es valoraran de la manera següent:  
De 100 o més hores: 5 punts  
De 50 o més hores: 2,50 punts  
De 25 o més hores: 1,25 punts  
De 15 o més hores: 0,75 punts  
En cap cas, la puntuació màxima a aconseguir per «Altres mèrits», podrà superar els 40 punts.